Orimattila
<s>Orimattila je grad i općina na jugu Finske od 16,288 stanovnika.</s>

<s>Geografske karakteristike</s>

<s>Orimattila leži u Regiji Päijänne Tavastija, u dolini rijeke Porvoonjoki, 20 km južno od 
administrativnog centra regije Lahtija i 93 km sjeveroistočno od Helsinkija.</s>

<s>Historija</s>

<s>Historija Orimattile počela je 1636. kad je osnovana istoimena parohija, koja se odvojila od Parohije Hollola.</s>

<s>Te dvije parohije ponovno su administrativno ujedinjene nakon Velikog sjevernog rata kad je taj dio Finske okupirala Carska Rusija.</s><s>U to vrijeme vikar Orimattile - Anders Herkepaeus, prikupljao je crkveni porez i po Parohiji Hollola, jer je njihov vikar Gustaf Berner, pobjegao u Švedsku 1714.</s>

<s>Općina Orimattila osnovana je 1865. za vrijeme Velikog Vojvodstva Finska, kad je provedena velika reforma državne uprave i odvajanje crkvene od svjetovne vlasti, inače su dotad 
parohijama upravljali komesari koje je postavljala država.</s>

<s>Orimattila se počela industrijalizirati u 19. vijeku kad je osnovana tvornica tekstila Villatehdas, koja je 50-ih zapošljavala 600 radnika.</s><s>Sredinom 20. vijeka osnovana je tvornica metalnih proizvoda Orima-Tuote Oy.</s>

<s>Nakon gubitka dobrog dijela Karelije iza Nastavljenog rata, velik dio izbjeglica iz tih krajeva naselio se u Orimattili.</s>

<s>Orimattila je status grada dobila 1992.</s>

<s>Općinska skupština Orimattile, te iste 2009. odbila je sudjelovati u pregovorima o udruživanju sa 8 susjednih općina, ali se 2010. 
odlučila udružiti sa Općinom Artjärvi, pa je to provedeno 1. januara 2011.</s>

<s>Privreda</s>

<s>Danas su nosioci privrede tehnološke i logističke kompanije; Keraplast Oy, Orfer Oy, 
Hermetel Oy, Orima-Tuote Oy, Allu Finland Oy i Nesco Oy.</s>

<s>Pobratimski gradovi</s>

<s>, Weißenburg in Bayern
 , Östhammar
 , Jõgeva
 , Valka</s>

<s>Izvori</s>

<s>Vanjske veze</s>

<s>Službene stranice Općine Orimattila 
Gradovi u Finskoj
Općine u Finskoj</s>

